PRIME พุ่ง 10% เก็งแผนขยายโรงไฟฟ้า ปักเป้าปี 67 กำลังผลิตทะลุ 800MW
PRIME พุ่ง 10% ราคาแตะ 1.52 บ. เก็งแผนขยายโรงไฟฟ้า ปักเป้าปี 67 กำลังผลิตทะลุ 800MW เพิ่มขึ้นเกือบ 3 เท่าตัวจากปัจจุบัน
PRIME พุ่ง 10% เก็งแผนขยายโรงไฟฟ้า ปักเป้าปี 67 กำลังผลิตทะลุ 800MW เพิ่มขึ้นเกือบ 3 เท่าตัวจากปัจจุบัน
30 ม.ค. 2566

ผู้สื่อข่าวรายงานว่า วันนี้ (30 ม.ค.66) ราคาหุ้นบริษัท ไพร์ม โรด เพาเวอร์ จำกัด (มหาชน) หรือ PRIME ล่าสุด ณ เวลา 11:43 น. อยู่ที่ระดับ 1.52 บาท บวก 0.14 บาท หรือ 10.14% สูงสุดที่ระดับ 1.64 บาท ต่ำสุดที่ระดับ 1.38 บาท ด้วยมูลค่าซื้อขาย 38.05 ล้านบาท

โดยก่อนหน้านี้นายสมประสงค์ ปัญจะลักษณ์ ประธานเจ้าหน้าที่บริหาร PRIME เปิดเผยว่า PRIME มั่นใจในการบรรลุเป้าหมายในอีก 2 ปีข้างหน้า หรือภายในปี 67 บริษัทจะมีการลงทุนและก่อสร้างโรงไฟฟ้าพลังงานแสงอาทิตย์ พลังงานสะอาดอื่นๆ ทั่วเอเชีย ไม่น้อยกว่า 800 เมกะวัตต์ หรือมีกำลังการผลิตเติบโตขึ้นเกือบ 3 เท่าจาก ณ ปัจจุบัน
นอกจากนี้นายสมประสงค์ยังคงยืนยันเป้าหมาย 5 ปีข้างหน้าว่า 1,800 เมกะวัตต์ หรือการเติบโตราว 6 เท่า จากกำลังการผลิตปัจจุบัน สามารถทำได้สำเร็จแน่นอน โดยแต่ละปีคาดว่าจะมีกำลังการผลิตเพิ่มขึ้นเฉลี่ยราว  200 – 400 เมกะวัตต์